شه‌فه‌ق نيوز/ ريكخرياگ ته‌ندروستى جه‌هانى ئاشكراى كرد, فلپين ئمڕوو يه‌كشه‌ممه‌ يه‌كه‌م حاڵه‌ت مردن وه‌ ڤايرۆس كۆرۆناى تازه‌ له‌ ده‌يشت چين تۆمار كردگه‌.
له‌و باوه‌ته‌و، رابيندرا ئه‌بياسينغيه‌، نوێنه‌ر ريكخرياگه‌گه‌ وت: ئه‌و قوربانى چينيه‌ له‌ شار وۆهان بويه‌ ك ئه‌و نه‌خوه‌شيه‌ له‌تى ده‌ركه‌فت.
باس له‌وه‌يش كرد ئى مردنيشه‌ يه‌كه‌م حاڵه‌ت مردنه‌ ك له‌ده‌يشت چين وه‌ ڤايرۆس كۆرۆناى تازه‌ تۆمار كرياگه‌، له‌وه‌ختيگ ك شماره‌ى ئه‌و كه‌سه‌يله‌ گيان له‌ده‌س ئه‌يه‌ن وه‌ى ڤايرۆسه‌ روێ له‌ زيايبوين كرد و ره‌سيه‌ نزيكه‌ى 20 ده‌وڵه‌ت له‌ جه‌هان.
